**ОПШТИ КРИТЕРИЈУМИ ОЦЕЊИВАЊА ЗА 5. РАЗРЕД - Р ФРАНЦУСКИ ЈЕЗИК**

Критеријуми за евалуацију Изражено у процентима:

**Oцена %**

Недовољан (1) 39 и мање

Довољан (2) 40 -59

Добар (3) 60 – 74

Врло добар (4) 75 – 87

Одличан (5) 88 - 100

За предметну наставу:

• Разумевање

• Говорне способности

• Способности писменог изражавања

• Језичне законитости - граматика

**Мерила за елемент разумевања:**

одличан - ученик разуме саговорника и усмено излаже у нормалном темпу, у потпуности разуме писани и слушани текст, с лакоћом влада материјом и вештинама

врло добар - разуме питања у нормалном говорном темпу, али је потребно понекад нешто поновити, не разуме сваку појединост код писаног и слушаног садржаја

добар - разуме излагања и питања постављена споријим темпом, понекад је нужно поновити и поједноставити неке делове реченице, потребно га је усмеравати

довољан - има минимум разумевања и напредује уз помоћ наставника који га води кроз материју, има тешкоћа у разумевању излагања, једва схвата уз објашњења и поједностављења, слабо разуме писану и говорну материју

недовољан - не разуме усмена излагања, слушану или писану материју ни уз помоћ наставника.

**Мерила за елемент говорне способности:**

одличан - ученик је слободно и без оклевања изразио своје мисли, он је активан у разговору, уме да прочита причу и правилним изговором течно изговара и нема већих граматичких грешака

врло добар - ученик говори правилно, али је конверзација у неким елементима неизвесна; разговара са мањим граматичким грешкама, које не утичу на разумевање значајне реченице; понекад користи реч или фразу која је неадекватна и погрешно је изговори

добар - ученик може да комуницира и има скроман речник, смисао је понекад нејасна због граматичких грешака и нетачног реда речи и има тешкоће у читању, изговору и интонацији, али у целини је прихватљиво и разумљиво

довољан – ученик прави озбиљне грешке у разговору и изговору, што отежава оно што жели да каже; ретко налази праве речи и фразе, тешко се изражава, а његов оскудан речник користи полако и са пуно оклевања

недовољан - ученик не може да се независно изражава, једва надмашујући најосновнији вокабулар, лош изговор спречава разумевање садржаја. Није савладао ни најосновније граматичке структуре

**Критеријуми за елемент способности писменог изражавања:**

одличан - ученик може писмено да изрази своје мисли самостално и без већих граматичких и правописних проблема; редовно извршава све писане задатке у свесци, има добру технику решавања тестова и успешан је.

врло добар - ученик писмено изражава своје мисли самостално уз понеке граматичке и правописне грешке; готово редовно има све писане радове; има врло добар резултат на решавању теста

добар - ученик не може без помоћи да изрази своје мисли писменим путем и прави веће правописне и граматичке грешке; нередовно извршава домаће и школске писане задатке; има скроман и просечан резултат на решавању теста

довољан - ученик није способан самостално да се писмено изрази, прави честе и озбиљне правописне и граматичке грешке; постиже минималан успех на тесту преко 50%

недовољан - прави крупне грешке у писменом изражавању и у основним граматичким облицима, не извршава писане задатке готово уопште, нема довољан број бодова

**Мерила за елемент језичке законитости-граматике:**

одличан - ученик влада граматичким правилима, потпуно их разуме и правилно примењује у контексту

врло добар - ученик разуме и правилно примењује научена граматичка правила, уз местимичне грешке

добар - ученик делимично примењује научена граматичка правила

довољан - ученик не зна да примени граматичка правила, нити да их употреби у контексту

**Пројектне активности**

**Одличан (5)**

Посвећен у раду и усмерен на задатак.Потпуно самостално и са лакоћом проналази материјале за пројекат и логички их организује. Има одличну комуникацију са тимом и веома је сарадљив и отворен за предлоге других чланова тима. Креативан,износи своје идеје и доприноси успешности пројекта.

**Врло добар (4)**

Активно учествује и спреман да подстиче друге чланове групе.Самостално и са лакоћом проналази материјале за пројекат, понекад уз мање консултације са наставником. Отворен је за сарадњу са члановима тима и радо даје своје предлоге осталима. Веома се труди да допринесе успешности пројекта.

**Добар (3)**

труди се и жели да допринесе пројекту, што му успева делимично, у мање захтевним задужењима. Понекад је потребан мањи подстицај од стране наставника.Углавном је сарадљив и има релативно добру комуникацију. Свој део задужења уради довољно добро да допринесе успешности пројекта.

**Довољан (2)**

Ученик не може самостално да допринесе успешности пројекта, већ то чини уз већу помоћ наставника.Сарадљив је и тражи помоћ чланова тима у фази припреме пројекта Поштује договор у групи у вези са расподелом  послова и израдом паноа / презентације. Комуникација са тимом је делимично успешна јер не може да испрати сложеније фазе пројекта. Труди се да уради свој део посла коректно и тако допринесе успешности пројекта.

**Недовоњан (1)**

Ученик не успева ни уз већу помоћ наставника да се ангажује и реализује свој део задужења у најмање захтевним активностима. Ученик се не труди довољно и комуникација са тимом је слаба. Није у стању да својом активношћу допринесе успешној реализацији пројекта

**Вредновање ученика са тешкоћама:**

Код ученика са тешкоћама треба вредновати његов однос према раду и постављеним задацима те васпитним вредностима у складу са његовим могућностима. Начине, поступке и елементе вредновања ускладити са тешкоћама и личношћу сваког ученика у сарадњи са стручном службом школе. Вредновање треба усмерити на подстицање ученика на активно учествовање у настави и ваннаставним активностима, развијати његово самопоуздање и осећај напредовања, али и упознати директора и стручну службу са проблемима који се појављују током школске године, уколико је то случај. При евалуацији ученика који раде по ИОП-у, нужно је применити индивидуални приступ. Ако ученик има изражене тешкоће у гласно-говорној комуникацији, може му се омогућити проверавање у писаном облику у договору са стручном службом школе. Ако ученик има изражене тешкоће у писаној комуникацији, ученику треба омогућити проверавање у усменом облик

**КРИТЕРИЈУМИ ОЦЕЊИВАЊА ПО ТЕМАМА - 5. РАЗРЕД**

**ФРАНЦУСКИ ЈЕЗИК - NOUVEAU PIXEL 1**

**UNITÉ 0 – Destination français:**

**Представљање и поздрављање ; тражење и давање информација личне природе (име, презиме....).**

**Исходи**:

Ученици препознају и именују основне појмове који се односе на тему;

- разумеју дијалоге који се односе на поздрављање, представљање и тражење/давање информација личне природе;

- именују неке државе и градове

- поздраве и отпоздраве друга или старију особу

- представе себе користећи једноставна језичка средства;

- изговоре алфабет

- спелују речи

- разумеју кратак текст на тему представљања

**Одличан (5)**

– изговара слова француског алфабета

– поздравља другу особу

– представља се

– одговара на питања личне природе

– самостално именује,пише и чита научене државе и градове

**Врло добар (4)**

– изговара слова француског алфабета

– поздравља другу особу уз питања наставника

– представља се уз питања наставника

– представља другог уз питања наставника

– разуме и одговара на питања личне природе уз питања наставника

– преноси поруку на матерњем језику на одређену тему

именује,пише и чита научене државе и градове уз питања и помоћ наставника

**Добар (3)**

– изговара слова француског алфабета уз помоћ наставника

– поздравља другу особу уз помоћ наставника

– представља се користећи једноставне реченице

– представља другог уз помоћ наставника

– разуме и одговара на питања личне природе уз помоћ наставника

– преноси поруку на матерњем језику на одређену тему уз помоћ наставника

. именује и чита називе неких држава и градова и приликом писања прави велики број грешака

**Довољан (2)**

– ученик се поздравља и представља уз већу помоћ наставника

– преноси поруку на матерњем језику на одређену тему уз већу помоћ наставника

'- препознаје називе неких држава или градова,али не уме да тачно да их наведе, прочита нити да их напише

**Недовољан (1)**

Учениково знање није на

нивоу препознавања и

стога није у могућности

да репродукује или

примени научено градиво

- Ученик не може да репродукује ни да примени наведено градиво ни уз велику помоћ наставника

**UNITÉ 1 – Au collège**

**Поздрављање и представљање; изражавање допадања и недопадања.**

**Исходи**:

* препознају и именују појмове који се односе на тему;
* разумеју једностване текстове који се односе на представљање других;
* представе друге једноставним језичким средствима;
* размењују једноставне информације личне природе (број телефона и сл.)
* разумеју и формулишу кратке исказе којима се изражава мишљење, допадање/недопадање;разумеју једноставне текстове који се односе на школске предмете

- препознају и именују бројеве до 10 и дане у недељи

- опишу неки важнији догађај у земљами чији се језик учи

**Одличан (5)**

– представља себе и друге

– поставља другима и сам одговара на питања личне природе која су му упућена

– преноси поруку на матерњем језику на одређену тему

* 'именује и зна да напише без грешке дане у недељи,да именује и напише бројеве

**Врло добар (4)**

– представља себе и друге у већем броју примера

– одговара на питања личне природе у већем броју примера

– преноси поруку на матерњем језику на одређену тему у већем броју примера

* 'Именује,чита,али уз неколцину грешака пише називе предмета и бројеве
* Прави грешке приликом писања речи

**Добар (3)**

– попуњава табеле са личним подацима у мањем броју примера

– представља себе и друге користећи најједноставније изразе

– разуме и одговара на учестала питања личне природе у мањем броју примера

– преноси поруку на матерњем језику на одређену тему у мањем броју примера

* именује неке дане у недељи,именује бројеве,не уме да их напише,а понекад и помеша значења

**Довољан (2)**

- Разуме најједноставније речи, имена, бројеве

– записује слова француског алфабета

– повезује појмове на тему поздрављања

– попуњава табеле са личним подацима у мањој мери

– преноси поруку на матерњем језику на одређену тему у најједноставнијим реченицама

* препознаје да је у питању дан у недељи,али није научио превод,Препознаје неке школске предмете,Није увежбао читање,не зна да напише напред наведено.

**Недовољан (1)**

– не зна целу азбуку,не повезује слово и глас,не разуме и не одговара на учестала питања личне природе.Не препознаје који је број у питању и не зна да га напише

**UNITÉ 2 – Joyeux anniversaire**

**Прихватање или одбијање позива;исказивање датума; описивање особа.**

**Исходи**:

- препознају и именују појмове којио се односе на тему

- разумеју једноставне предлоге и реагују на њих

- упуте једноставне предлоге

- пруже одговарајући изговор или оправдање

. поставе и одговоре на једноставна питања личне природе ( број телефона, адреса)

- разумеју једноставни опис људи

- описују људе једноставним језичким средствима

- именују бројеве од 50 до 70

- именују месеце у години

- разумеју и направе кратку презентацију н тему

- препознају ,именују и опишу познате личности у земљама циљане културе

- препознају и именују празнике у земљама циљане културе (Дан комшија 23.маја...)

**Одличан (5)**

- разуме и описује друга / другарицу,уме то и да напише са малим бројем грешака

– представља неке чланове породице

– течно,исправно чита обрађени текст,разуме реченице и говори о својим активностима и плановима, изражава слагање или неслагање,пристанак

– преноси поруку на матерњем језику на одређену тему

* самостално се изражава у писаној форми. Уме да примени научено из граматике и лексике тачно и адекватно, без великих грешака.

**Врло добар (4)**

– разуме и описује друга / другарицу уз питања наставника

– представља неке чланове породице уз питања наставника,не препознаје сва поставњена питања

– разуме реченице и говори о својим активностима и плановима уз питања наставника

– преноси поруку на матерњем језику на одређену тему уз питања и помоћ наставника

* самостално се изражава у писаној форми. Писани исказ је тачан и коректан, са веома мало граматичких и лексичких грешака

**Добар (3)**

– разуме и описује друга / другарицу уз помоћ наставника

– представља неке чланове породице уз помоћ наставника

– разуме реченице и говори о својим активностима и плановима уз помоћ наставника

– преноси поруку на матерњем језику на одређену тему уз помоћ наставника

* Прави веће граматичке и лексичке грешке.и у говору и у писању

**Довољан (2)**

– представља поједине чланове породице уз већу помоћ наставника,не уме да напише

– разуме позив на одређене активности уз већу помоћ наставника

– преноси поруку на матерњем језику на одређену тему уз већу помоћ наставника,не разуме нека питања

.- пише уз велики број ортографских грешака.. Правилно пише само лексику која је на основном нивоу знања.

**Недовољан (1)**

– Још ивек не зна да именује бројеве до 10 ,ни уз помоћ наставника,ни да их напише, Не зна да опише неку особу,не препознаје значење придева. Ученик не може да се писмено изрази ни уз већу помоћ наставника.

**UNITÉ 3 – Fêtes de famille**

**Представљање; исказивање жеља, допадања /недопадања; описивање предмета**

**Исходи**:

-- препознају речи којима се именују чланови породице и именују их;

- разумеју краће текстове који се односе на представљање других (чланови породице);

- представе друге (чланове продице) једноставним језичким средствима;

- размењују једноставне информације личне природе;

- разумеју и размењују једноставне исказе у вези са жељама, допадањем/недопадањем; саопште шта желе, воле/не воле;

- разумеју једноставан опис предмета;

- описују предмете једноставним језичким средствима;

- разумеју презентацију на тему

- разумеју једноставне текстове који се односе на тему празника и Божића

- описују начин прославе празника и Божића једноставним језичким средствима

**Одличан (5)**

* разуме и употребљава женски род придева у описивању

– уме да представља све чланове породице

– употребљава садашње време на тему активности

– преноси поруку на матерњем језику на одређену тему

* у потпуности влада граматичким структурама, и примењује их у говорном и писаном исказу тачно и примерено контексту.

**Врло добар (4)**

– разуме и употребљава женски род фреквентних придева у описивању

– представља чланове породице у већем броју примера

– употребљава садашње време на тему активности у већем броју примера

– преноси поруку на матерњем језику на одређену тему у већем броју примера

* приликом примене граматичких структура прави мањи број грешака, али углавном може, понекад самостално, а понекад уз мању помоћ наставника, да исправи грешке.Прави грешке приликом писања

**Добар (3)**

– разуме и наводи поједине придеве женског рода у мањем броју примера

– представља чланове породице у мањем броју примера

– употребљава садашње време најфреквентнијих глагола у мањем броју примера

– преноси поруку на матерњем језику на одређену тему у мањем броју примера

**Довољан (2)**

– препознаје код основног правила женски род придева

– разуме питање о члановима породице

– препознаје и наводи садашње време глагола у једнини

– преноси поруку на матерњем језику на одређену тему у мањем броју примера

* Разуме фреквентне речи и изразе као главне носиоце значења у кратким саопштењима на блиске теме,али јако мали број уме да напише

**Недовоњан (1)**

* Не препознаје и не зна да именује,нагађа који члан породице у питању

– не препознаје и не наводи садашње време глагола

* Не препознаје личне заменице

. не разуме ни фреквентне речи и изразе као главне носиоце значења у кратким саопштењима на блиске теме.Не уме да прочита ни да преведе обрађени текст,али зна о чему се у тексту ради,скоро ниједној речи не зна значење

**UNITÉ 4 – Loisirs jeunes**

**Исказивање нтересовања (хобија, активности у слободно време и сл.); исказивање способности у садашњости; изрицање дозвола; разумевање и давање савета и упутстава**

**Исходи**:

- препознају и именују појмове који се односе на тему;

-разумеју једноставније текстове у којима се описују интересовања и способности у садашњости;

- размене информације које се односе на дате комуникативне ситуације;

- опишу интересовања и способности у садашњости користећи једноставна језичка средства;

- разумеју и реагују на једноставније информације које се односе на дозволе;

- размењују једноставне информације које се односе на дозволе;

-разумеју и следе једноставнија упутства и савете у вези са уобичајеним ситуацијама из свакодневног живота;

- дају једноставна упутства и савете;

- разумеју и поштују правила понашања.

- опишу најпопуларније спортске догађаје у Француској ( Ролан Гарос)

**Одличан (5)**

* препознаје и именује и уме тачно да напише углавном све појмове појмове који се односе на тему спорта
* -разуме једноставније текстове у којима се описују интересовања , способности и спортови

–   разуме и говори и уме да напише речи у вези са темомо спорта и спортских активности

–    преноси поруку на матерњем језику на наведену тему.-

- потпуно самостално изражава своје мисли течним говором. Правилно и граматички коректно уме да се изрази и сложенијим језичким средствима и структурама.

- поседује потребан фонд речи и користи их функционално и семантички коректно у оквиру говорног контекста.

- артикулација, интонација и ритам реченице су правилни.

- прати са пажњом и .активано учествује у активностима у току часа.

**Врло добар (4)**

* Препознаје и именује и уме тачно да напише скоро све појмове који се односе на тему спорта
* Углавном разуме једноставније текстове у којима се описују интересовања , способности и спортови
* Самостално исказује своје мисли течним али умереним темпом,активан је на часу
* Поседује приличан фонд речи и углавном их користи правилно у говору.
* Понекад неадекватно користи мање фреквентне речи или је њихов изговор и/или акценат погрешан па уз мању помоћ и исправку наставника, ученик је способан да исправи грешку.

**Добар (3)**

* Препознаје и именује већину појмова који се односе на тему спорта
* Углавном разуме једноставније текстове у којима се описују интересовања , способности и спортови
* Изражава се углавном простим реченицама споријим темпом говора. Говор није течан и јављају се паузе које отежавају учениково изражавање.
* Интонација и артикулација је често погрешна, али је ученик у стању да уз помоћ наставника и вишеструко понављање речи, исправи грешке.
* Ритам реченице је често погрешан.
* Фонд речи је скроман и већи део речничког фонда ученика је на основном нивоу изражавања.

**Довољан (2)**

-Располаже веома оскудним фондом речи који му у великој мери отежава изражавање. –

- Углавном се изражава простим реченицама. Говор је веома успорен и ученик се веома тешко изражава

- Потребна велика помоћ наставника како би ученик довршио исказану мисао

**Недовоњан (1)**

-Ученик располаже веома малим фондом речи који је недовољан да би успешно пренео своју мисао.

-Грешке приликом употребе језичких структура су толико честе да су искази граматички и семантички некоректни, те је смисао исказа неразумљив.

.Ученик није у стању ни да уз велику помоћ наставника да именује неки спорт,само да препозна који је спорт у питању,али га не запамти,нити зна да га напишд

**UNITÉ 5 – La ville**

**Исказивање просторних односа; описивање предмета и места.**

**Исходи**:

- препознају и именују појмове који се односе на тему;

- разумеју једноставнија питања која се односе на исказивање просторних односа (сналажење у простору) и одговоре на њих;

- разумеју обавештења о просторним односима;

- опише специфичније просторне односе једноставним, везаним исказима;

- разумеју једноставан опис предмета (превозна средства) и места (улице у граду и сл);

- описују предмете и места једноставним језичким средствима;

- именују градове у којима се француски језик говори као матерњи;

- уоче сличности и разлике у правилима понашања на јавним местима (на базену, у ресторану, у школи и сл.) у земљама циљне културе и код нас.

**Одличан (5)**

-    разуме и одговара на питања о времену,

–  представља се и наводи континент, државу, град у коме живи

–  представља другог и наводи континент, државу, град у коме живи

–    разуме и говори о својим активностима и плановима

–    преноси поруку на матерњем језику на одређену тему

–    употребљава садашње време правилних и неправилних глагола

**Врло добар (4)**

.  разуме и одговара на већину питања о метеоролошком времену

–  представља се и наводи континент, државу, град у коме живи уз питања наставника

–  представља другог и наводи континент, државу, град у коме живи уз питања наставника

–  разуме и говори о својим активностима и плановима уз питања наставника

–  преноси поруку на матерњем језику на одређену тему уз питања наставника

   - употребљава садашње време фреквентних правилних и неправилних глагола у већем броју примера

**Добар (3)**

–    разуме и одговара на фреквентна питања о метеоролошком времену уз помоћ наставника

–    представља се и наводи континент, државу, град у коме живи уз помоћ наставника

–    представља другог и наводи континент, државу, град у коме живи уз помоћ наставника

–    разуме и говори о одређеним активностима  и плановимауз помоћ наставника

–    преноси поруку на матерњем језику на одређену тему уз помоћ наставника у мањем броју примера

–    употребљава садашње време најфреквентнијих правилних и неправилних глагола у мањем броју примера

**Довољан (2)**

–    разуме поједине изразе о метеоролошком времену

–    наводи омиљене активности уз помоћ наставника

–    преноси поруку на матерњем језику на одређену тему уз помоћ наставника

-приликом писања прави велики број грешака

**Недовоњан (1)**

. Ученик располаже веома малим фондом речи који је недовољан да би успешно пренео своју мисао. Грешке приликом употребе језичких структура и у говору и у писању су толико честе да су искази граматички и семантички некоректни, те је смисао исказа неразумљив.

.ученик не разуме ни писане садржаје ни конверзацију на ову тему.

-ученик не преписује са табле све што је потребно,не укључује се у рад за време часа ни поред честог опомињања наставника.

**UNITÉ 6 – Une heure dans le monde**

**Исказивање времена (хронолошког и метеоролшког); исказивање жеља; представљање.**

**Исходи**:

- препознају и именују појмове који се односе на тему;

- разумеју, траже и дају једноставнија обавештења о хронолошком времену (сати, годишња доба) и метеоролошким приликама; опишу метеоролошке прилике једноставним језичким средствима;

- разумеју и размењују једноставне исказе који се односе на изражавање жеља;

- разумеју краће текстове који се односе на представљање (националности) и размењују информације једноставним језичким средствима;

-уочавају сличности и разлике у начину провођења времена у земљама циљне културе и код нас.

**Одличан (5)**

-У потпуности и разуме слушани текст изворног говорника. Са лакоћом препознаје дијалекатске варијанте говора.

-У потпуности је способан да прати брзину говора изворног говорника.

.У потпуности разуме све врсте текстова (Потпуно самостално се служи речником и проналази у њему информације које су му потребне. )

-Способан је да потпуно самостално препозна и издвоји и наведе кључну информацију из прочитаног текста ,

-зна да самостално излаже чињенице у вези са овом лексиком.(временске прилике и тачно време)Понекад у писању направи грешку,али на сугестију наставника зна да је сам исправи

потпуно

самостално

препозна и

издвоји

кључну

информацију

из прочитаног

потпуно

самостално

препозна и

издвоји

кључну

информацију

из прочитаног

**Врло добар (4)**

* Разуме у великој мери прочитани текст, али је понекад неопходно да се објасни неколико лексичких појмова.
* служи се речником у довољној мери и способан је да протумачи информацију у текстуалном контексту.
* разуме, тражи и даје једноставнија обавештења уз помоћ наставника
* уме, уз мање грешке и помоћ наставника, да опше какво је време и колико је сати као да и наведено из веома мали број грешака и напише.

**Добар (3)**

* Делимично разуме говорнике који говоре са акцентом и брзином извозног говорника.
* Уз мању помоћ наставника се служи речником.
* препознаје нека значења везана за временске прилике и исказивање времена ,али сам углавном не зна да их наведе

**Довољан (2)**

-Ученик у мањој мери разуме прочитани текст. Уз већу помоћ наставника, ученик препознаје једноставни контекст реченица.

- Располаже веома оскудним фондом речи који му у великој мери отежава и разумевање и изражавање.

-пориликом писања прави пуно грешака

**Недовоњан (1)**

- ученик располаже веома малим фондом речи који је недовољан да би успешно пренео своју мисао.

- грешке приликом употребе језичких структура и у писању и у говору су толико честе да су искази граматички и семантички некоректни, те је смисао исказа неразумљив.

- ученик не зна да препозна,наведе нити да напише годишња доба и временске прилике

**-**-ученик не преписује са табле све што је потребно,не укључује се у рад за време часа ни поред честог опомињања,посвећивања пажње и помоћи наставника .